text: Okkara menn sóu út til at hava tamarhald á støðuni. Trygga leiðslu uppá 3 mál væl inn í seinna hálvleik, men so loyvdu teir fuglfirðingum inn í dystin.
text: #000000
text: Tá 6 min. vóru farnir var Árni ígjøgnum í vinstru. Jákup bjargaði út til horna. Í 16. min. vóru fuglfirðingar nær við, tá Kristian fór skeivur av einum innleggi, men tíbetur fór skallarin framvið. Í 20. min. endar gott NSÍ álop ígjøgnum høgru hjá Jonhard, sum sendir flatt innfyri, men bólturin fer framvið, uttan at nakar fær síðsta fótin á. Løtuna aftaná er tað Øssur, sum skjýtur framvið NSÍ málinum.
text: #000001
text: Í 28. min. løgdu okkara menn seg á odda. Tað var innkast frammi í vinstra borði. Einar tók langt, Pól Johannes longdi framvið málinum og handaru megin var Andy, sum við fótinum setti hann trygt í netið. So var 1 – 0.
text: #000002
text: Í 32. min. er Øssur aftur vandamikil, men skotið fer framvið okkara málið. Í 43. min. er tað NSÍ sum brýtur ÍF álop og aftaná skjótt álop, er tað Árni sum kemur í góða støðu, men skjýtur væl omanfyri.
text: #000003
text: Sum heild, so hevði NSÍ lítla yvirvág í fyrra hálvleiki og tað var í tráð við møguleikarnar, at okkara menn vóru á odda.
text: #000004
text: 19. min. inn í seinna hálvleik økir Andy til 2 – 0. Tað var aftaná hornaspark í vinstru síðu, har Magnus fyrst legði innfyri og aftaná eitt sindur av aftur og framspælið, bleiv bólturin lagdur útaftur til Magnus, sum hesaferð legði væl innfyri og við handaru fylgdi Andy upp og skallaði bóltin í málið til 2 – 0.
text: #000006
text: Beint aftaná er aftur vandamikið álop, har Andy – sum var eyðsýndur í dag – sleppur igjøgnum í høgru og leggur stutt út til Klæmint í góðari støðu, men hann fær ikki skot á. Løtuna aftaná vinnur Klæmint bóltin frá ÍF verjuni og dregur innímóti brotsteiginum og blívur feldur og so er fríspark. Fleiri standa tilreiðar at taka og tá avtornar er tað Árni, sum smekkar bóltin í netið handaru megin. Eitt flott frísparksmál og støðan 3 – 0, seinni hálvleikur hálvrunnin og allar fyritreytir fyri einum góðum úrsliti til staðar.
text: #000007
text: Tá 72. min vóru farnir endaði ÍF skot – sum bleiv rættað av á leiðini – í føvninginum á Kristiani. Í 74. min. minka fuglfirðingar um munin til 3- 1, aftaná at okkara mistu óneyðugt á miðjuni. Tað var Høgni Madsen, sum fyrst legði bóltin til áleypara og fekk hann aftur stutt uttanfyri brotsteigin og smekkaði í handara horn og fuglfirðingar høvdu aftur fatur í vónini.
text: #000008
text: Í 76. min. skorar ÍF aftur, aftaná frísparksinnlegg úr høgru síðu tvørturum og har er tað Bartal, sum flatt skjýtur bóltin diagonalt aftur í netið. So var støðan 3 – 2 og stóri spurningurin var nú, um okkara menn kláraðu at halda tørn.
text: #000009
text: Tað ið eftir var av dystinum, var eitt áhaldandi ÍF trýst, har okkara royndu at verja sum frægast. Ímóti endanum vóru eisini skjót NSÍ mótálop, sum saktans kundu givið meira, um hepni var við. Millum annað einu ferðina bleiv Klæmint leysur og dróg frameftir í vinstru og legði tvørturum, men sendingin var ov hørð og lá akkurát ov frammarlaga til ein annars púra blankan Jann Martin.
text: #000010
text: Ístaðin fyri at sigurin bleiv sligin fastur, so fingu fuglfirðingar síðsta orðið. Útjavnandi málið fekk Clayton. Aftaná langa sending fram í álopi, bleiv bólturin skallaður aftur til Clayton, sum fluktaði hart og vælplaserað í netið til endaliga úrslitið 3 – 3. Tá bólturin bleiv givin uppaftur á miðjuni, blásti dómarin av.
text: #000011
text: Næsti dystur verður 2. hvítusunnudag ímóti Víkingi á heimavølli. Víkingar liggja eftir dagsins umfar á 3. plássi við 14 stigum, meðan okkara liggja á einum 5. plássi við 12 stigum, so eitt gott úrslit mánadagin hevur nógv at siga fyri plaseringina, so tað er at herja á.
text: #000013
text: Saman standa vit sterk !
text: #000014
text: Eftir at hava verið ósigraðir í 15 dystum á rað – harav tólv sigrar og tríggir javnleikir, máttu okkara menn í dag leggja tap til grannarnar á Toftum. Úrslitið gjørdist ein 3-2 sigur til B68. Líkindini at spæla á Svangaskarði vóru hampulig. Eitt lítið lot lá longs eftir vøllinum, men tað regnaði illa størsta partin...
text: #000023
text: Jens Joensen hevur í kvøld longt sáttmálan við NSÍ. Tað er ongin loyna at Jens er ein vinnari, og tí eru vit fegin um at Jens nú hevur longt sáttmálan við NSÍ. Vit ynskja Jens tillukku við nýggja sáttmálanum, og allar bestu eydnu í tí gulu blusuni.
text: #000027
text: NSÍ gjørt sáttmála við Michal Przybylski
text: #000029
text: NSÍ hevur í kvøld skrivað sáttmála við unga póllendingin Michal Przybylski fyri kappingarárið 2014/2015. Michal ella Mihau, sum vit kalla hann, kom til Føroyar fyri 13 árum síðani. Fyrstu ungdómsárini var Mihau málverji í fótbólti, men fór síðan út at spæla. Mihau kom til NSÍ í 2012 og spældi við dreingjaliðnum hjá NSÍ. Skjótt sást...
text: #000030
text: Landsliðið hjá monnum vitjar við Løkin tann 5 novembur!
text: #000032
text: Innbjóðing til landsliðsvenjing í Runavík Mánadagin 5. november 2018 fer A landsliðið hjá monnum at hava eina venjing við Løkin í Runavík. Í samband við venjingina vilja vit fegin bjóða øllum fótbóltsáhugaðum børnum til venjingina. Vit byrja kl. 17:00, har landsliðsspælararnir koma hava nøkur stuttlig spøl saman við børnunum. Síðani er landsliðsvenjing á skránni...
text: #000033